Renessanssikuningaskunnat
Renessanssikuningaskunnat on selainpohjainen roolimoninpeli, joka sijoittuu 1400-luvun Eurooppaan. Pelin on kehittänyt ranskalainen Celsius Online ja peli on käännetty 26 eri kielelle, mukaan lukien suomi. Peliä pelataan internetin välityksellä yhdessä lukuisten muiden pelaajien kanssa, joten se on MMORPG. Renessanssikuningaskunnat on osa pelikokonaisuutta nimeltä "De Gloria Regni", johon kuuluu myös kaksi muuta peliä, Alkuasukaskuningaskunnat ja Shogun-kuningaskunnat. Peli ansaitsi Best Free Online RPG 2006 -palkinnon.
Cyber Nations
Cyber Nations on ilmainen verkkoselaimessa pelattava kansakunnan kehitystä simuloiva peli, jossa on noin 30 000 pelaajien johtamaa valtiota. Peli on hyvin hidastempoinen, sillä kaikki toiminta rahoitetaan veroilla, jotka voi kerätä ainoastaan kerran päivässä. Pelin alkuvaiheessa pienemmät valtiot kuitenkin voivat nopeuttaa kasvuaan keskisuureksi valtioksi myymällä teknologiaa (Technology) suuremmille valtioille. Suurille valtioille tämä on kannattavaa, sillä valtion teknologiatason noustessa myös uuden teknologian hinta nousee. Ajoittain tällaista toimintaa on kritisoitu ja sitä on pidetty epäsuotavana, mutta asiaan ei ole kuitenkaan puututtu pelimekaanisilla muutoksilla.